Billedet blev taget i Herning. Tre mænd stod ved siden af hinanden, mens de sammen holdt en sort trøje med et rødt 14-tal og navnet ’Kadlec’. Det var ham, det hele handlede om – den tjekkiske landsholdsspiller Vaclav Kadlec.

Midt i november 2015 skrev angriberen under på en kontrakt med FC Midtjylland, og det var i den forbindelse, at billedet blev taget. Foran Herning-klubbens stiliserede ulvelogo. FC Midtjylland-direktør Claus Steinlein smilede stolt, Vaclav Kadlec så tilfreds ud, og så var der ham den sidste mand. En hvidhåret herre klædt i jakkesæt og polotrøje.

Hans navn er Pavel Paska, han er den største agent i Tjekkiet og har blandt andre Vaclav Kadlec på klientlisten. Derfor var det heller ikke så mærkeligt, at han var i Herning. Men da FC Midtjylland sendte spillerkontrakten ind til Dansk Boldspil-Union (DBU), var der ingen Pavel Paska at finde. Tværtimod blev der sat kryds i boksen ud for aftaleteksten: